**APSPRIEDES NOTEIKUMI**

**Iepirkuma procedūras**

**“Rīgas pašvaldības SIA “Rīgas satiksme” oficiālās tīmekļa vietnes izstrāde,**

**tās uzturēšana un pilnveidošana.”**

Rīgas pašvaldības sabiedrība ar ierobežotu atbildību “Rīgas satiksme” sakarā ar plānoto iepirkumu SIA “Rīgas satiksme” oficiālās tīmekļa vietnes izstrāde, kā arī tās uzturēšana un pilnveidošana, saskaņā ar Sabiedrisko pakalpojumu sniedzēju iepirkumu likuma 22.panta otro daļu rīko apspriedi par plānotā iepirkuma nolikumā iekļaujamo informāciju.

1. **Apspriedes mērķis:** nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. **Iepirkuma priekšmets:**

2.1 Rīgas pašvaldības SIA “Rīga satiksme” oficiālās tīmekļa vietnes izstrāde, tās uzturēšana un pilnveidošana.

 2.2. CPV klasifikators: Galvenais CPV kods – 73220000-0 (Izstrādes konsultāciju pakalpojumi), 72260000-5 (Ar programmatūru saistītie pakalpojumi; pakalpojumi).

 2.3. Plānotais līguma termiņš – Pakalpojuma izpildes termiņi:

* + 1. Tīmekļa vietnes izstrāde ne ilgāk kā 18 (astoņpadsmit) mēnešu laikā pēc līguma noslēgšanas.
		2. Uzturēšanas darbus nodrošina no pirmā pieņemšanas un nodošanas akta parakstīšanas līdz pagājuši 24 mēneši pēc pēdējā pieņemšanas un nodošanas akta parakstīšanas brīža.
		3. Tiek paredzēti izmaiņu pieprasījumu darbi Tīmekļa vietnes izstrādes un uzturēšanas laikā.
		4. Pakalpojuma garantijas termiņš ir ne īsāks kā 24 (mēneši) no pieņemšanas un nodošanas akta abpusējas parakstīšanas brīža.

2.4. Plānotais iepirkuma izsludināšanas laiks: 2024.gada janvāris/ februāris.

**3. Apspriedes norise:**

3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei.

3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.

3.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

**4. Ieinteresēto piegādātāju priekšlikumu iesniegšanas kārtība:**

4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi: sandra.caksa@rigassatiksme.lv iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.

4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.

**5. Priekšlikumu izskatīšanas kārtība:**

5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, **nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.**

**6. Apspriedei publicējamā informācija:**

6.1. Tehniskā specifikācija;

6.2. Plānotās kvalifikācijas prasības;

6.3. Plānotais izvēles kritēriju īpatsvars.

***Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!***